آذربایجاندا اؤتن ۹۰ ایل عرضینده اهالینین عمومی ساییندا کیشیلرین فایز گؤستریجیسی قادینلارا نیسبتا آزالیب.
ترند-این معلوماتینا گؤره، ۱۹۲۶-جی ایلده آذربایجاندا اهالینین سایی ۲،۳۱۳،۷۰۰ نفر اولوب کی، بونون دا ۱،۲۱۲،۴۰۰ نفرینی (۵۲،۴ فایز) کیشیلر، ۱،۱۰۱،۳۰۰ نفرینی (۴۷،۶ فایز) ایسه قادینلار تشکیل ائدیب.
اوندان سونراکی بوتون ایللرده ایسه اهالینین عمومی ساییندا کیشیلرین فایز گؤستریجیسی قادینلارا نیسبتا آزالماقدا داوام ائدیب. ۲۰۱۶-جی ایلین یکونلارینا اساساً ایسه آذربایجان اهالیسینین عمومی سایی ۹،۷۰۵،۶۰۰ نفر اولوب کی، بونون دا ۴،۸۳۵،۶۰۰ نفرینی (۴۹،۸ فایز) کیشیلر، ۴،۸۷۰،۰۰۰ نفرینی (۵۰،۲ فایز) ایسه قادینلار تشکیل ائدیب.
گؤروندویو کیمی ۲۰-جی عصرین بیرینجی یاریسیندا اؤلکهده کیشیلرین سایی قادینلارا نیسبتا چوخ اولوب. لاکین باش وئرمیش رپرسییا و ایکینجی دونیا محاربهسی ایللرینده کیشیلرین چوخسایلی تلفاتی نتیجهسینده عصرین ایکینجی یاریسیندان بو گؤستریجی دییشیب.
بونونلا بئله، سون ۴۰ ایلده کیشی و قادینلار آراسیندا فرقین نیسبتا آزالماسی مشاهیده اولونور.
azb_Arab azb_Arab azb_Arab azb_Arab azb_Arab